'n Donkie is 'n wonderlike ding!
Malaika bestuur 'n donkierehabilitasiesentrum op die plaas Salem in die Beaufort Wes-distrik. Sy huur die plaas van oom Michiel Steyn, wie se dogter, Heloise, saam met haar op skool was.
By 'n vriendin se troue ontmoet sy weer vir Baron op wie sy tien jaar gelede verlief was. Intussen word Heloise die eienares van Salem en sy begin haar neus indruk in Malaika se rehabilitasiesentrum. Baron besoek Malaika gereeld op die plaas - hy neem selfs een van die verwaarloosde donkies, Psalm, aan, en haar gevoelens vir hom groei. Dit lyk egter vir haar asof Baron en Heloise hulle verhouding van skooldae hervat het. Heloise raak jaloers en besluit om die plaas aan Baron te verkoop vir die ontwikkeling van 'n gasteplaas.
Malaika se vriend, Wayne vra haar om te trou, maar dan sal sy Kaap toe moet verhuis en haar rehabilitasiesentrum asook haar donkies moet prysgee. Nou moet sy kies of sy kans sien om heeltyd in Baron en Heloise vas te kyk om by haar donkies te kan bly, en of sy met Wayne gaan trou en weggaan?
Plein en simpel: 'n Duiwestorie
Hulle is so deel van enige stadsplein soos toeriste met kameras en statige standbeelde van volkshelde: duiwe in elke skakering van grys. Pretoria se Kerkplein is geen uitsondering - hoewel die duiwe wat elke oggend op Oom Paul se kop en skouers vergader, nie gewone kossoekers of verveelde sonbaaiers nie. Kerkplein se duifbevolking is 'n groep besorgdes wat bereid is om tot die laaste penveer vir Kerkplein as duiftuiste te veg.
Wanneer die prokureursfirma Plein & Simpel vorendag kom met planne om Kerkplein se historiese Wesfasade in 'n parkeerterrein te omskep, en daar terselfdertyd uit bewaringskringe stemme opklink dat duiwe-excreta die historiese geboue beskadig, word die Duiwerepubliek van alle kante bedreig. Skielik lyk indringer-mynas na die minste van hulle probleme - en moet die lede van KOER (Ken Ons Eie Roeping) kragte saamsnoer om die metroraad, die media en moderniseerders hok te slaan.
Eloise, 'n aangenome kind, word onsensitief deur haar biologiese grootouers verwerp. Die 17-jarige Ane se lewe verander dramaties wanneer sy 'n nasionale modelkompetisie wen en vinnig in 'n genadelose grootmenswereld moet aanpas. In Durban oorweeg kinderlose Petra die moontlikheid van aanneming. Die leser word gekonfronteer met aanneming, aangrypend uitgebeeld vanuit verskillende perspektiewe.
Vaarwel, klein soldaat is 'n spanningsroman vol onvoorspelbare wendings.
Jim Thorpe is die bevelvoerder van die Leër van die Laaste Dae. Dit is sy geheime klein kommando op die plaas Langlaagte in die Vrystaat. Danksy Thorpe se militêre opleiding is hy en sy troepe gereed vir die onderdrukkers se aanslag. Thorpe se twee half-Sjinese dogters, Lulu-pai en Nicola, is ook deel van die kommando en van die gevaarlikste soldate wat hy het.
Lulu-pai neem entoesiasties deel aan haar eerste sending in die stad. Wanneer sy terugkeer, is dit met meer selfvertroue en begin sy haar verset teen haar vader. Sy besef dat haar tweede sending haar gevaarlikste nog sal wees, en dat haar vader haar grootste en gedugste teenstander is.
Die kamferkis is 'n liefdesroman. Mien de Jager se ouers het haar gewaarsku teen die euwels en gevare van 'vreemde jongetjies'. Hulle het ideale gehad vir haar: die kunsjuffrou het Mien se talent raakgesien en haar plek was bespreek vir die kunsskool in Stellenbosch. Sy sou beslis nie agter die kasregister staan in die koöperasie nie. Toe ontmoet Mien die aantreklike Johan du Toit tydens die gesin se jaarlikse seevakansie op Eersterivier.
Oom Chris is die baas van Doodsedrif - of so het hy gedink. Sy vet, bruin kalf lê versuip langs die seekoeigat. Toe dryf oom Jan Oortjies se ou hond opgeblaas langs die oewer. Kraaibek, die mak bobbejaan, spring kort daarna waansinnig in die rivier en verdrink.
Telkens sien oom Chris se seuns die drietonige voetspoor op die riviersand. Manienk, een van die plaasseuns, meen dis Salmaklak, 'die gladde nat dier wat hier by jou in die water is'.
T'sats se wraak
T'sats is steeds baas van die Kalahari. Hy dood nog 'n mensvreterleeu en lei sy mense deur die droë woestyn. Maar hy en sy mense word bedreig deur 'n nuwe gevaar langs die Nossob: Polisiemanne het twee jagters en T'sats se jong seun Tkôlie kom vang en hulle in die tronk gaan gooi omdat hulle elande skiet om te eet.
''n Mens hoef nie doelgerig te werk aan 'n reputasie nie - as jy weer sien, het jy dit reeds,' kapittel die anonieme boekresensent in die verhaal 'Die boek van vaal glas' die skrywerkarakter Benjamin Kapp. Dié uitlating kan gewis ook van toepassing wees op die skrywer van hierdie bundel: met vier publikasies en 'n Eugène Marais-prys op sy kerfstok, spreek Jaco Fouché se skryftalent vanself.
T'sats, grootste van die groot jagters
T'sats, grootste van die groot jagters, is die tweede in Willem D. Kotzé se T'sats-reeks en volg op T'sats van die Kalahari (2008). T'sats leis sy groep, die Boesmans, behendig deur die Kalahari. Hy loop saam met die geeste en het twee mensvreterleeus manalleen doodgemaak. Die ander Boesmanstamme praat nie verniet van hom as 'T'sats, grootste van die groot jagters nie'. Waar hy ook al kom, weet almal dit is so. Die tiervel wat hy dra, bewys dit.